73α. ΒΑΣΙΛΙΚΟΝ ΔΙΑΤΑΓΜΑ της 19/24 Νοεμ. 1955 Περί τρόπου συντάξεως του πίνακος διοριστέων Νομαρχών. Έν όψει του άρθρ. 4 παρ. 4 του υπ’ αριθμ. 3436/1955 Ν.Δ/τος  «περί Νομαρχών και Επάρχων». ΄Αρθρ.1.-1.Καθ’ εκάστην περίοδον συντάξεως πίνακος και εντός του μηνός Οκτωβρίου του έτους της συντάξεως αυτού ο Υπουργός των Εσωτερικών καλεί τους βουλομένους να διορισθώσιν Νομάρχαι όπως υποβάλωσιν εις το Υπουργείον Εσωτερικών και εντός του επομένου μηνός Νοεμβρίου αίτησιν μετά δικαιολογητικών κατά τα εν παρ. 2 οριζόμενα. Η σχετική πρόσκλησις δημοσιεύεται εις την Εφημερίδα της Κυβερνήσεως και εις δύο ημερησίας εν Αθήναις εκδιδομένας εφημερίδας εντός του ως άνω μηνός Οκτωβρίου. 2.Ο βουλόμενος να διορισθή Νομάρχης υποβάλλει εις το Υπουργείον Εσωτερικών εντός της κατά την προηγουμένην παράγραφον προθεσμίας αίτησιν εν η αναφέρει τα προσόντα αυτού, το επάγγελμα όπερ ασκεί, την δημοσίαν ή άλλην υπηρεσίαν εν η τυχόν υπηρετεί ή υπηρέτησεν, και εν γένει παρέχει πάσαν προς κρίσιν των ουσιαστικών αυτού προσόντων χρήσιμον πληροφορίαν, συνάπτει δε αντίγραφον του φύλλου Στρατολογικού Μητρώου, τους τίτλους σπουδών και παν αποδεικτικόν των προσόντων και υπηρεσιών αυτού έγγραφον. 3.Το Υπουργείον Εσωτερικόν διαβιβάζει τας υποβληθείσας αιτήσεις μετά των δικαιολογητικών εις το Συμβούλιον συντάξεως πίνακος διοριστέων Νομαρχών αμελλητί. (Μετά την σελ. 206,34(α) Σελ. 206,341 ΠΣΤ-25 Νομαρχίες 2.Γ.α.73α 4.Το αυτό Υπουργείον δύναται διαρκούσης της κατά την παρ. 1 προθεσμίας και επί 5 ημέρας μετ’ αυτήν, να απευθύνη εις το Συμβούλιον ερωτήματα περί κρίσεως προσώπων άνευ υποβολής αιτήσεως. Εάν τα πρόσωπα ταύτα υπηρετώσιν ή υπηρέτησαν εν υπηρεσίαις του Υπουργείου τούτου διαβιβάζονται εις το Συμβούλιον οι ατομικοί αυτών φάκελλοι. ΄Αρθρ.2.-1.Προκειμένης εφαρμογής του τρίτου εδαφίου της παρ. 1 του άρθρ. 4 του Ν.Δ. 3436/1955 ο Υπουργός των Εσωτερικών καλεί τους βουλομένους όπως υποβάλωσιν εις το Υπουργείον των Εσωτερικών αίτησιν διαλαμβάνουσαν τα εν παρ. 2 του άρθρ. 1 του παρόντος Δ/τος στοιχεία ως και τα υπό της αυτής διατάξεως οριζόμενα δικαιολογητικά. Η σχετική πρόσκλησις, εν η ορίζεται και η προς υποβολήν των αιτήσεων προθεσμία, δημοσιεύεται εις την Εφημερίδα της Κυβερνήσεως και εις δύο ημερησίας εν Αθήναις εκδιδομένας εφημερίδας ένα τουλάχιστον μήνα προ της λήξεως της προθεσμίας υποβολής. 2.Αι διατάξεις των άρθρ. 1,3 και 4 έχουν εφαρμογήν και επί της συντάξεως του πίνακος της προηγουμένης παραγράφου. Άρθρ.3.-Το Συμβούλιον δύναται να κρίνη παν πρόσωπον και άνευ υποβολής αιτήσεως ή ερωτήματος του Υπουργείου των Εσωτερικών. Άρθρ. 4.-Το Συμβούλιον, αποτελούν ιδίαν Αρχήν, δικαιούται να ζητή παρά πάσης δημοσίας, δημοτικής ή κοινοτικής Αρχής και παντός νομικού προσώπου δημοσίου δικαίου ή κοινής ωφελείας πάσαν πληροφορίαν και στοιχείον προς άσκησιν της αρμοδιότητος αυτού. Εάν πρόκειται περί προσώπων διατελούντων ή διατελεσάντων εν τη δημοσία πολιτική ή στρατιωτική υπηρεσία, το Συμβούλιον δικαιούται να ζητή και τους ατομικούς αυτών φακέλλους ή αντίγραφα φύλλου μητρώου αξιωματικών εν γένει δε να χρησιμοποιή οιαδήποτε μέσα ήθελε κρίνει σκόπιμον προς σχηματισμόν της κρίσεως αυτού, δυνάμενον να ενεργήση και πάσαν εξέτασιν. Σελ. 206,342 ΠΣΤ-26 Τελικαί και μεταβατικαί διατάξεις Άρθρ.5.-1.Κατά την πρώτην εφαρμογήν του παρόντος Δ/τος η προθεσμία υποβολής αιτήσεων υποψηφίων αρχομένη από της δημοσιεύσεως αυτού λήγει την 10ην Δεκ. 1955. 2.Ομοίως, οι κατά τας παρ. 3 και 4 του άρθρου 18 του Ν.Δ. 3436/1955 υποκείμενα εις κρίσιν υπό του Συμβουλίου Νομάρχαι και πρώην τοιούτοι δύνανται δια δηλώσεώς των υποβαλλομένης προς τον Υπουργόν των Εσωτερικών μέχρι της 30ης Νοεμ. 1955 να αιτήσωνται όπως μη κριθώσιν υπό του Συμβουλίου, εφ’ όσον δεν επιθυμούν  να παραμείνωσιν εν τη υπηρεσία ή διορισθώσιν ως Νομάρχαι. Παρομοία δήλωσις δύναται να υποβληθή και εις τον Πρόεδρον του Συμβουλίου μέχρι πέρατος της κρίσεως. Άρθρ.6.-Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος, ούτινος η ισχύς άρχεται από της δημοσιεύσεώς του εν τη Εφημερίδι της Κυβερνήσεως.